На основу члана 29. ст.1. Закона о јавној својини („Службени гласник РС“, број 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), члана 99. ст. 1, 8 и 13. Закона о планирању и изградњи („Службени гласник РС“, број 72/2009, 81/2009-испр., 64/2010 – одлука УС, 24/2011, 121/2012, 42/2013 – одлука УС, 132/2014, 145/2014, 83/2018, 31/2019, 37/2019 – др. закон, 9/2020 и 52/2021), чланова 19. ст.1., 20., 21. и 22. Одлуке о грађевинском земљишту („Службени гласник општине Рача“, број 3/2021)  Одлуке о покретању поступка отуђења непокретности у јавној својини општине Рача број 020-12/2023-I-01 од 31.01.2023. године, Општинска управе општине Рача 20.02.2023. године оглашава

**ОГЛАС**

**ЗА ОТУЂЕЊЕ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ РАЧА**

1. Оглашава се отуђење из јавне својине општине Рача путем прикупљања писмених понуда и то:
* кп.бр. **147/43 КО Рача,** по врсти земљишта - грађевинско земљиште, у површини од 436 м2, у оквиру Плана генералне регулације градског насеља Рача („Службени гласник општине Рача“, број 11/142 и 14/15), по намени земљишта – земљиште за остале намене, а по намени површина – за породично становање, уписана у лист непокретности 1201 КО Рача, у јавној својини општине Рача, са уделом 1/1.
1. **ПОЧЕТНА ЦЕНА** за напред наведену катастарску парцелу износи **1599,45** динара по м2, односно **697. 360, 20** динара за укупну површину предметне парцеле.
2. **Непокретност се отуђује путем прикупљања писмених понуда.**
3. **Депозит** се уплаћује на рачун општине Рача број **840-841151843-84 по моделу 97, са позивом на број 34-086. у износу од 10% од почетне цене и износи 69.736,02 динара.**

Право учешћа по овом огласу имају сва физичка, правна лица и предузетници који доставе благовремене и потпуне пријаве, а уз пријаву доставе оригинал доказа о уплати депозита.

Учесници који нису успели у поступку прикупљања писмених понуда, а имали су уредну документацију имају право на повраћај депозита у року од осам дана од дана отварања писмених понуда.

1. Лице коме се отуђи непокретност стиче обавезу плаћања законом прописане пореске обавезе;

Пријава односно понуда на оглас која се доставља **обавезно садржи:**

 **- за физичка лица:** име и презиме, адресу, број личне карте, јединствени матични број грађана, број телефона, потпис, уз то фотокопију личне карте подносиоца.

**- за предузетнике:** име и презимепредузетника, адресу, број личне карте, јединствени матични грађана, назив радње и матични број, број телефона, извод из регистра привредних субјеката или потврда да је предузетник уписан у одговарајући регистар, не старије од 30 (тридесет) дана и потврду о пореском идентификационом броју, као и **оверено** пуномоћје за лице које заступа подносиоца пријаве.

**- за правна лица:** назив, седиште, матични број, контакт телефон, оригинални извод из регистра привредних субјеката са подацима за то правно лице, не старији од 30 (тридесет) дана, потврду о пореском идентификационом броју, као и **оверено** пуномоћје за лице које заступа подносиоца пријаве.

**У пријави и на самој коверти обавезно назначити на коју катастарску парцелу се односи Ваша пријава односно понуда.**

**У пријави обавезно назначити број рачуна на који ће се извршити повраћај депозита.**

1. Понуде се достављају у року од 30 дана од дана објављивања огласа, односно најкасније до 23.03.2023. године, до **15** часова. Пријаве се могу поднети преко писарнице ОУ Рача или послати поштом на адресу: Општинска управа општине Рача, Карађорђева бр. 48, 34210 Рача.

 Образац пријаве заједно са овим огласом биће доступан заинтересованим лицима на званичном сајту општине Рача.

Пријаве се подносе у затвореној коверти са назнаком **„Пријава на оглас за отуђење грађевинског земљишта из јавне својине општине Рача – „НЕ ОТВАРАТИ“ са назнаком за коју непокретност се конкурише. – за Комисију за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине, прибављања и отуђења грађевинског земљишта.** Заинтересовани понуђач може извршити увид у документацију у погледу непокретности која је предмет отуђења, сваког радног дана у периоду од 10-14 часова у канцеларији Општинске управе – Јединствено управно место. Контакт особа за сва обавештења је Сузана Милошевић бр.тел. 060/753-3140, е-маил suzaraca@gmail.com .

1. Отварање писмених понуда извршиће се дана 24.03.2023. године, са почетком у 12 часова у просторијама канцеларије број 21 у згради општине Рача, Карађорђева 48.
2. Подносиоци неблаговремене или непотпуне пријаве, односно понуде неће бити учесници поступка, њихове пријаве биће одбачене, као и понуде са понуђеним износом испод почетне цене.
3. Поступак ће се спровести ако је пристигла најмање једна благовремена и потпуна пријава и ако је понуђач у пријави истакао већу цену од процењене. Уколико истакне нижу од процењене, исти губи право на повраћај депозита, у складу са законом.
4. Критријум за избор најповољнијег понуђача је највиша понуђена купопродајна цена.
5. Достављањем понуде понуђач у целости прихвата услове овог огласа, о чему доставља изјаву да прихвата услове из јавног гласа.
6. Уколико два или више понуђача понуде исти износ откупа, спроводи се поступак преговарања према члану 58. Одлуке о грађевинском земљишту („Службени гласник општине Рача“, број 3/2021).
7. По спроведеном поступку Комисија сачињава предлог да се у корист најповољнијег понуђача донесе решење о отуђењу грађевинског земљишта.
8. Уколико учесник који понуди највиши износ цене, не закључи купопродајни уговор и не уплати цену у року од 30 дана од закључивања уговора, губи право на повраћај депозита.
9. Трошкови овере уговора, као и сви дуги трошкови који могу произићи из овог правног посла падају на терет купца.
10. Оглас ће бити објављен на сајту општине Рача, огласној табли Општинске управе и дневним новинама које се дистрибуирају на територији Републике Србије.

**Број: 46-18/2023-IV-00**

**Датум: 20.02.2023. године**

**НАЧЕЛНИК ОПШТИНСКЕ УПРАВЕ**

 Јована Бетулић